**ELŐTERJESZTÉS**

**Szombathely Megyei Jogú Város Közgyűlésének 2022. június 27-i ülésére**

**Javaslat Szombathely Fenntartható Városfejlesztési Stratégiájának /*FVS/* valamint a TOP PLUSZ Városfejlesztési Programtervének */TVP/* elfogadására**

Tájékoztatom a Tisztelt Közgyűlést, hogy a 2021-2027 európai uniós ciklus programdokumentumainak tervezetei értelmében a Terület- és Településfejlesztési Operatív Program Plusz forrásai finanszírozzák a megyei jogú városok fejlesztéseit is. A források elnyeréséhez a városnak el kell készítenie az Irányító Hatóság által kiadott módszertani útmutató szerinti Fenntartható Városfejlesztési Stratégiát (FVS), valamint a TOP Plusz Városfejlesztési Programtervet (TVP). Ezek alapján Szombathely Megyei Jogú Város Önkormányzata vállalkozási szerződést kötött mindkét dokumentum teljes körű elkészítésére.

Az FVS és a TVP a "Fenntartható városfejlesztési stratégiák támogatása" c. TOP Plusz-1.3-1-21 sz. felhívás előírásai alapján a Vas Megyei Önkormányzat részére megküldésre került.

FVS a jelen előterjesztés 1. sz. mellékletét, a TVP a 2. sz. mellékletét képezi.

Javaslom, hogy a Tisztelt Közgyűlés hagyja jóvá az előterjesztés 1. sz. mellékletének megfelelő tartalommal az FVS-t, a 2. sz. melléklete alapján pedig a TVP-t, továbbá hatalmazza fel a polgármestert, hogy a "Fenntartható városfejlesztési stratégiák támogatása" c. TOP Plusz-1.3-1-21 sz. felhívásra a pályázatot benyújtsa az előterjesztés 3. sz. melléklete szerinti koncepciós javaslat alapján.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2022. június 16.**

**/: Dr. Nemény András :/**

**I.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése Szombathely Fenntartható Városfejlesztési Stratégiáját az előterjesztés 1. sz. melléklete szerinti tartalommal jóváhagyja.

**Előadók:** Dr. Nemény András, polgármester

Dr. Horváth Attila, alpolgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal

**II.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése Szombathely TOP PLUSZ Városfejlesztési Programtervét az előterjesztés 2. sz. melléklete szerinti tartalommal jóváhagyja.

**Előadók:** Dr. Nemény András, polgármester

Dr. Horváth Attila, alpolgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal

**III.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése felhatalmazza a polgármestert, hogy a "Fenntartható városfejlesztési stratégiák támogatása" c. TOP Plusz-1.3-1-21 sz. felhívásra az előterjesztés 3. sz. melléklete szerinti koncepciós javaslat alapján a pályázatot benyújtsa.

**Előadók:** Dr. Nemény András, polgármester

Dr. Horváth Attila, alpolgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal